b'\n_START_ARTICLE_\nZafar Gulijev\n_START_PARAGRAPH_\nZafar Gulijev (s. 17. kes\xc3\xa4kuuta 1972 Ljuvaras, Lenkoranin piiri, Azerbaid\xc5\xbeanin SNT, Neuvostoliitto) on ven\xc3\xa4l\xc3\xa4inen kreikkalais-roomalaisen tyylin painija, olympiamitalisti ja kolminkertainen Euroopan mestari._NEWLINE_157 senttimetrin mittainen Gulijev on kansallisuudeltaan azeri. H\xc3\xa4n kilpaili nyt jo k\xc3\xa4yt\xc3\xb6ss\xc3\xa4 poistuneessa 48 kilogramman painoluokassa. Gulijev aloitti painiuransa Azerbaid\xc5\xbeanin p\xc3\xa4\xc3\xa4kaupungissa Bakussa ja voitti vuonna 1991 Neuvostoliiton mestaruuden, mutta muutti samana vuonna Uljanovskiin Ven\xc3\xa4j\xc3\xa4lle Anatoli Vinnikin valmennukseen. Gulijev lopetti uransa Atlantan olympialaisiin 1996, miss\xc3\xa4 h\xc3\xa4n saavutti pronssimitalin, ja saattoi liikunnanopettajan koulutuksensa loppuun.'